बुधवार दोपहर से जल्लूपुर खेड़ा में घर था खाली, गुरुघर में सेवा के लिए गया था परिवार
Khalistani Amritpal Singh Case - Follow Waris Punjab De Chief Latest News, Videos and Report On Dainik Bhaskar. पंजाब पुलिस द्वारा अमृतपाल सिंह के खिलाफ शुरू की गई कार्रवाई के बीच बीते बुधवार परिवार अचानक कहीं चला गया था। 24 घंटे बाद परिवार वापस लौट आया है
पंजाब पुलिस द्वारा अमृतपाल सिंह के खिलाफ शुरू की गई कार्रवाई के बीच बीते बुधवार परिवार अचानक कहीं चला गया था। 24 घंटे बाद परिवार वापस लौट आया है। परिवार का कहना है कि वे गुरुघर में सेवा के लिए गए थे। इससे अधिक परिवार ने मीडिया से बातचीत करने से मना कर दिया। दरअसल, पुलिस भी माता-पिता और पत्नी के बारे में जानकारी सांझा नहीं कर रहा था।
मिली जानकारी के अनुसार बुधवार दोपहर अमृतपाल सिंह के श्री अकाल तख्त साहिब पर पहुंच सरेंडर करने की सूचना फैल गई थी। यही समय था, जब अमृतपाल के माता-पिता व पत्नी को आखिरी बार उनके आसपास के लोगों ने देखा था। अमृतपाल के सरेंडर करने की सूचना के बाद अमृतपाल के माता-पिता और पत्नी सभी घर से श्री अकाल तख्त साहिब के लिए निकल गए थे। उनकी इच्छा अमृतपाल को देखने की थी, लेकिन इसके बाद से ही अमृतपाल के माता-पिता व पत्नी घर नहीं लौटे हैं।
पुलिस की निगरानी में है घर
गौरतलब है कि 18 मार्च के बाद से ही अमृतपाल का घर व पारिवारिक सदस्यों को पुलिस निगरानी में रखा गया है। अगर कोई घर से बाहर जाता है तो पुलिस उनका पीछा करती है। बुधवार भी जब परिवार घर से निकला तो पुलिस साथ ही निकली, लेकिन न रात और न ही सुबह परिवार वापस घर लौटा है।
पुलिस ने साधी चुप्पी
इस बारे में जब पुलिस से पूछा गया तो वे कोई भी जानकारी साझा करने से मना कर रहे हैं। पुलिस का सिर्फ यही कहना है कि परिवार उनकी निगरानी में व सुरक्षित है, लेकिन परिवार कहां है और उन्हें कहां रखा गया है, इस पर पुलिस टिप्पणी नहीं कर रही।
ये खबर भी पढ़ें...
जालंधर में छुपा रहा अमृतपाल: कनाडा, दुबई और UK से ब्रॉडकास्ट किया वीडियो, परिवार भी लापता 
वारिस पंजाब दे के चीफ और खालिस्तान प्रचारक अमृतपाल सिंह की तलाश 13वें दिन भी जारी है। अमृतपाल को ढूंढने के लिए होशियारपुर में सर्च ऑपरेशन चलाया जा रहा है। अमृतपाल पर यह भी खुलासा हुआ है कि उत्तराखंड से आने के बाद वह जालंधर में कपूरथला बॉर्डर के नजदीक एक डेरे में छुपा था, लेकिन पंजाब पुलिस को भनक नहीं लगी (पूरी खबर पढ़ें)
अमृतपाल का हैंडलर है पपलप्रीत: खालिस्तान का माहौल खड़ा करने के लिए है ISI के संपर्क में, हर CCTV में साथ आया नजर 
वारिस पंजाब दे का चीफ अमृतपाल सिंह पिछले 12 दिन से फरार चल रहा है। इस फरारी में उसका पूरा साथ निभा रहा पपलप्रीत नाम का शख्स। ये पपलप्रीत और कोई नहीं बल्कि अमृतपाल का मेन हैंडलर है। अमृतपाल इसे अपना मेंटर मानता है (पूरी खबर पढ़ें)